സ്കൂള് തുറക്കല്: ബസ്സ് സര്വ്വീസ് ക്രമീകരണത്തെക്കുറിച്ച് ഗതാഗത വിദ്യാഭ്യാസ വകുപ്പ് മന്ത്രിമാര് ഇന്ന് ചര്ച്ച നടത്തും തിരുവനന്തപുരം: സംസ്ഥാനത്ത് നവംബര് ഒന്നിന് സ്കൂള് തുറക്കുന്നതിനു മുന്നോടിയായി ബസ്സ് സര്വ്വീസ് ക്രമീകരണത്തെക്കുറിച്ച് ഗതാഗത വിദ്യാഭ്യാസ വകുപ്പ് മന്ത്രിമാര് ഇന്ന് വൈകിട്ട് 5 മണിക്ക് ചര്ച്ച നടത്തും. ഗതാഗതവകുപ്പിലേയും വിദ്യാഭ്യാസ വകുപ്പിലേയും ഉന്നത ഉദ്യോഗസ്ഥരും ചര്ച്ചയില് പങ്കെടുക്കും. വിദ്യാര്ത്ഥികള്ക്കുള്ള കണ്സഷന് നിരക്ക് സംബന്ധിച്ചും ഇന്നത്തെ യോഗം തീരുമാനമെടുക്കും. ഇതിനിടെ കെ എസ് ആര് ടി സിയുടെ ബോണ്ട് സര്വ്വീസുകള് വേണമെന്ന് പല സ്കൂളുകളും ആവശ്യപ്പെട്ടിട്ടുണ്ട്. ഇതും ചര്ച്ചയൈയേക്കും ആദ്യഘട്ടത്തില് സ്കൂളിലേക്ക് എത്തുന്ന കുട്ടികളുടെ എണ്ണം പരിമിതമായിരിക്കും. കൊവിഡ് മാനദണ്ഡങ്ങള് കര്ശനമായി പാലിക്കേണ്ടതിനാല് ഒരു സീറ്റില് ഒരു കുട്ടി എന്ന കണക്കിനാകും യാത്രാ സൗകര്യം ഒരുക്കേണ്ടത്. അതിനാല് സ്കൂള് ബസുകള് മാത്രം പോരാത്ത സാഹചര്യവും ഉണ്ട്. ഇത് മുന്കൂട്ടി കണ്ടാണ് സ്കൂളുകള് കെ എസ് ആര് ടി സിയുടെ സഹായവും തേടിയിട്ടുള്ളത്. അതേസമയം അടുത്തമാസം 20നകം സ്കൂള് വാഹനങ്ങളുടെ സുരക്ഷ ഉറപ്പാക്കണമെന്നാണ് സര്ക്കാര് നിര്ദ്ദേശം. എന്നാല് രണ്ട് വര്ഷമായി കട്ടപ്പുറത്തുളള വാഹനങ്ങളെല്ലാം തന്നെ വെയിലും മഴയുമേറ്റ് തുരുമ്ബെടുത്ത നിലയിലാണ്.The post സ്കൂള് തുറക്കല്: ബസ്സ് സര്വ്വീസ് ക്രമീകരണത്തെക്കുറിച്ച് ഗതാഗത വിദ്യാഭ്യാസ വകുപ്പ് മന്ത്രിമാര് ഇന്ന് ചര്ച്ച നടത്തും first appeared on MalayalamExpressOnline.